b'\n_START_ARTICLE_\nCiutat justa\n_START_PARAGRAPH_\nCiutat Justa \xc3\xa9s una distinci\xc3\xb3 concedida per una associaci\xc3\xb3 reconeguda de comer\xc3\xa7 just (per exemple la Xarxa Consum Solidari a Catalunya, la Fairtrade Foundation al Regne Unit o la TransFair Canada al Canad\xc3\xa0) que distingeix una ciutat com a promotora del comer\xc3\xa7 just. Per extensi\xc3\xb3, les organitzacions tamb\xc3\xa9 atorguen les distincions de Ciutat Justa, Poble Just, Zona Justa, Barri Just, Illa Justa, Comarca Justa i Universitat Justa.'